	Погледна през рамо. Видя МакКей и неговия лос да излизат от черния облак. Зад него излетя черен предмет с формата на мидена черупка, увисна някак лениво във въздуха, падна близо зад МакКей и експлодира с гръм и блясък. Лосът на чернокожия падна през глава. МакКей изхвръкна от седлото, приземи се и се претърколи. Огромното тяло на лоса продължаваше да се търкаля и мина покрай него на сантиметри.